**

**ΕΛΛΗΝΙΚΗ ΔΗΜΟΚΡΑΤΙΑ**

**3η ΥΓΕΙΟΝΟΜΙΚΗ ΠΕΡΙΦΕΡΕΙΑ**

**ΜΑΚΕΔΟΝΙΑΣ**

**ΓΡΑΦΕΙΟ ΔΙΟΙΚΗΤΗ**

Εξοχή1.11.2024

**ΔΕΛΤΙΟ ΤΥΠΟΥ**

**Στις 8 και 9 Νοεμβρίου 2024 πραγματοποιείται στο ΚΕΔΕΑ ΑΠΘ το συνέδριο με τίτλο «Διαχείριση ασθενών με καρκίνο του πνεύμονα στην κλινική πράξη» που διοργανώνεται από την Πνευμονολογική Κλινική ΑΠΘ του Γενικού Νοσοκομείου «Γεώργιος Παπανικολάου»**

Με τίτλο «Διαχείριση ασθενών με καρκίνο του πνεύμονα στην κλινική πράξη» πραγματοποιείται στις 8 και 9 Νοεμβρίου 2024 στο ΚΕΔΕΑ ΑΠΘ το συνέδριο που διοργανώνεται από την Πνευμονολογική Κλινική ΑΠΘ του Γενικού Νοσοκομείου «Γεώργιος Παπανικολάου».

Ο καρκίνος του πνεύμονα αποτελεί μία από τις κύριες αιτίες θανάτου και στα δύο φύλα, στη χώρα μας αλλά και παγκοσμίως. Οι νεότερες  διαγνωστικές  τεχνικές μας έχουν δώσει νέες δυνατότητες για την έγκαιρη διάγνωση αλλά και για τη σταδιοποίηση του καρκίνου πνεύμονα. Ιδιαίτερη σημασία για την αντιμετώπιση της νόσου έχει η γονιδιακή υπογραφή του μη μικροκυτταρικού καρκίνου του πνεύμονα, η ανεύρεση νέων γονιδίων και η μοριακή ανάλυση του όγκου που οδηγεί σε στοχεύουσες θεραπείες. Η αποκρυπτογράφηση των ανοσολογικών μονοπατιών έχει οδηγήσει σε νεότερες θεραπείες με κύριο εκπρόσωπο την ανοσοθεραπεία, η οποία άλλαξε το προσδόκιμο επιβίωσης των ασθενών με καρκίνο του πνεύμονα τελικού σταδίου και η χορήγησή της έχει πλέον επεκταθεί και στα πρωιμότερα στάδια της νόσου.  
Στο συνέδριο   συμμετέχουν  ως  ομιλητές ιατροί διαφόρων ειδικοτήτων που εμπλέκονται στη διάγνωση και αντιμετώπιση της νόσου. Η προώθηση συνεργασίας των ειδικοτήτων είναι ιδιαίτερα σημαντική για την καλύτερη αντιμετώπιση των ασθενών. Το συνέδριο απευθύνεται τόσο σε έμπειρους ιατρούς που ασχολούνται με τον καρκίνο του πνεύμονα από διάφορες πλευρές, όσο και σε νεότερους συναδέρφους που επιθυμούν να αποκτήσουν μια συνολική θεώρηση για τις νεότερες εξελίξεις.  
Προσδοκία του συνεδρίου είναι η ενεργή συμμετοχή φοιτητών, ειδικών και ειδικευόμενων ιατρών στην πνευμονολογία, στην ογκολογία, στη θωρακοχειρουργική, στην ακτινοθεραπεία, στην παθολογοανατομία και σε άλλες συναφείς ειδικότητες σε  ένα  διήμερο προαγωγής της επιστημονικής γνώσης με στόχο να θεμελιωθεί μια γόνιμη και δημιουργική συζήτηση με επίκεντρο τον  ασθενή  με καρκίνο του πνεύμονα.

Για δωρεάν εγγραφή μπείτε στο <https://forms.gle/ZZdYQW976R7w7Mmj7>  
  
Αναλυτικό πρόγραμμα:

<https://www.flipsnack.com/7ED6E566AED/_-_2024-dxcfz7rqwd/full-view.html>